தூசிபடிந்த சாய்மனைக் கதிரை நாட்கள்

தூசிபடிந்த சாய்மனைக் கதிரை நாட்கள் துவாரகன் தூசிபடிந்த சாய்மனைக் கதிரை நாட்களாக ! நகர்ந்து கொண்டிருக்கிறது வாழ்வு.! கொளுத்தும் வெய்யிலில் ! கொட்டித் தள்ளும் இலைகளின் உதிர்ப்பில் ! பேய்க் காற்றுத் தாண்டவத்தில் ! எல்லாமே அள்ளுண்டபடி. ! சிவப்பு கறுப்பு பொட்டிட்ட! ஒரு தனியன் வண்ணத்துப்பூச்சி! செழிப்பிழந்து போன! நித்திய கல்யாணிப் பூக்களில் ! நம்பிக்கையுடன் ! தேடித் தேடித் தேனெடுக்கும் நாதிகூட…! நம் வாழ்க்கையிலிருந்து ! மெல்ல மெல்லக் கைநழுவிப் போகிறது. ! அதற்கிருக்கும் திராணிகூட ! இல்லாமற் போய்விடுமா?! வீதிகளும், வெளிகளும்,! வெறுமையாகிப் போன ! நம் கதைகளையே ! மீண்டும் மீண்டும் சுமக்கின்றன.! வரிசை கட்டிக் கொள்வதும்! நேரம் கடத்தும் காத்திருப்பும்! நரம்புகளும் எலும்புகளும் வெளித்தெரியும் ! காற்றுப் பைகளாக்குகின்றன.! சொரசொரத்துப் போன கடதாசிப் பூக்களில் ! இருக்கும் ஈர்ப்புக் கூட ! இந்த நடைப்பிணங்களில் இல்லை. ! பழுப்பேறிப்போன சோம்பேறி இருட்டில்! மூன்று நாளாக உதறிப் போடாத ! அழுக்குப் படிந்த போர்வையுடன் ! நேரத்திற்கு நேரம் கம்மிக் கொண்டு! மண் நிரப்பிய சிரட்டையில் ! எச்சில் துப்பிக் கொண்டிருக்கும் ! இந்தத் தரித்திரத்தை ! யாரிடம்தான் கேட்டுப் பெற்றுக் கொண்டோம்?! அழுக்கு மூட்டையாய் ! அம்மிக் கொண்டு நீண்டு கிடக்கும் ! தூசி படிந்துபோன சாய்மனைக் கதிரையாக ! நகர்ந்து கொண்டிருக்கின்றன நாட்கள்.! காத்திருப்புக்களின் நடுவே ! பழுத்துப்போன இலைகளாக ! உதிர்ந்து கொண்டிருக்கிறது வாழ்வு.! - துவாரகன்